《岁暮张子白进士过访竹士》
清代·金逸

岁云暮矣走天涯，旧雨相逢便是家。拜墓殷勤移桂棹，探春消息问梅花。

催诗林吐蛾眉月，醒酒香浮雀舌茶。佳会难逢愁遽别，怪侬夫婿绪如麻。

作者简介：清江苏长洲人，字纤纤，一字仙仙。诸生陈基(竹士)妻。师事袁枚。工诗。诗人郭麟见其作品，以为得未曾有。二十五岁卒。有《瘦吟楼诗草》。